Folkalender

Sommerkoncert på Strib Bådehavn.
2022-06-17 18:00 - 20:30 (Europe/Helsinki) | Strib Bådehavn, Strandvejen 271, Strib, Middelfart, 5500
Laursen Band

Ord, billeder og himmerlandstoner
2022-06-18 13:00 - 15:00 | Buderup Ødekirke, Buderupholmvej 34, Støvring, 9530
Kom og oplev hvordan ord, billeder og toner kan hænge sammen og lyt, syng, kig og vær med midt i det hele.
Kl. 11-17: Udstilling af Luise Vandborg Foldagers papirklip og malerier, og en mindeudstilling for afdøde billedkunstner Gerda Dalsgaard. – Der serveres bobler og lidt til ganen.
Kl. 13-15 underholder gruppen Himmerlandstoner med sange og musik fra bla. ”Alting begynder igen” – en digtsamling af Axel René Aubertín, illustreret og sat i musik af Luise Vandborg Foldager. Hvis vejret er til det, flytter vi fællessang og musik udenfor kirken. Medbring selv klapstol mv. hvis du vil sidde ned både i kirke og udenfor. Du er velkommen til at medbringe kaffekurv.
Gruppen Himmerlandstoner består af Niels Jørn Østergaard harmonika og fortælling, Karin Skovmand sang og harmonika, Torben Duedal Rasmussen basguitar, Kai Bylling guitar og Else Schmidt klaver og harmonika. Komponist og billedkunstner Luise Vandborg Foldager og digter Axel René Aubertín.

Folkemusik Møder Klassisk Musik
2022-06-18 15:00 - 16:00 | Skive Kirke, Frederiksdal Allé 1A, Skive, 7800
Skællet imellem folkemusik og barokmusik var tilbage i 16-1700-tallet noget mere udvisket end i dag. Dansetyper som f.eks. menuet, polsdanse, og polonæse går igen i begge genre. I datidens købstæder betjente den priviligerede stadsmusikant både byens magistrat, kirker, og bedre borgere samt bønderne på landet. Samtidig med det lå stadsmusikanten i konstant strid med, kom i slagsmål med og førte retssager imod organister, upriviligerede musikerer og fuskere. Stadsmusikanten skulle mestre barokmusikken så vel som bøndernes og borgernes dansemusik, så måske er der flere ligheder imellem genrene end vi lige går og tror? Ved denne koncert vil folkemusikken blive stillet over for det klassiske orgelrepertoire med Tobias Dahl bag orgelet og som fortæller

Sankt Hans aften med Folkemusik
2022-06-23 18:00 - 22:00 | Simon Peters Kirke, Kolding, Islandsvej 12, Kolding, 6000
SCT. HANS AFTEN I KIRKENS ÆBLEHAVE
torsdag 23. juni kl. 18-22.
Gode traditioner skal der ikke rokkes ved.
Derfor indbyder vi igen i år til Sct. Hans aften for alle, der har lyst at være med.
AFTENENS FORLØB:
Kl. 18.00: Medbragt madkurv nydes for dem, der har lyst. Mulighed for friluftsaktiviteter inkl. snobrødsbagning
Kl. 19-19.30: Folkemusik ved Nathasja Vosgerau Hansen & Jonathan Fjord Bredholt.
Kl. 19.30: Velkomst. Fællessang.
Kl. 19.45: Båltale ved Elsebeth og Jens Fischer-Nielsen, der er frivillige i det tværkulturelle arbejde i Kolding Provsti ud fra Simon Peters kirke. De var før, de kom til Kolding, ansatte i Kvaglund kirke i Esbjerg som henholdsvis sognepræst og tværkulturel medarbejder.
Kl. 20.00: Bålet tændes. Fællessang.
Kl. 20.20: Folkemusik ved Nathasja Vosgerau Hansen & Jonathan Fjord Bredholt, mens der bydes på (svine/okse/kylling) pølser, øl og sodavand.
Fra kl. ca. 21-22: Fællessang fra Højskolesangbogen indenfor i menighedslokalerne ved kirkens organist Ejvind Amorsen.
Vedrørende den udendørs del af arrangementet beder vi alle huske selv at medbringe en stol eller andet at sidde på.
Arrangementet er gratis, og alle er velkomne.
Der kræves ingen tilmelding.

Sankt Hans Koncert med Dreamers' Circus, Aalborg Symfoniorkester og Pigekor
2022-06-23 19:00 - 21:00 | Musikkens Hus, Aalborg, Musikkens Plads 1, Aalborg, 9000
SANKT HANS KONCERT MED DREAMERS CIRCUS
Traditionen tro fejrer vi igen sankthans med en magisk sommerkoncert med Aalborg Symfoniorkester i Musikkens Hus.
I år byder vil velkommen til den prisvindende trio Dreamers’ Circus, hvis gnistrende sammenspil rummer endnu uanede muligheder og ufortalte eventyr.
Drag med på en uforglemmelig drømmerejse med et af Danmarks mest spændende orkestre. Omdrejningspunktet er skandinavisk folkemusik, men med en organisk og flydende lethed svæver Ale Carr, Rune Tonsgaard Sørensen og Nikolaj Busk igennem et cirkus af temaer, harmonier og nye afkroge af musikken.
Velkommen til en uforglemmelig musikalsk midsommeraften.
Dirigent: David Brophy
Aalborg Symfoniorkester
Kor: Nordjysk Pigekor og Klarup Pigekor
Efter koncerten samles vi til musikarrangement på Musikkens Plads.
Her er fri adgang for alle.

Rebild Folkemusiktræf 2022
2022-06-25 13:00 - 23:30 | KulturStationen, 9520 Skørping, Sverriggårdsvej 4, Skørping, 9520
Rebild Folkemusiktræf 2022
Efter aflysninger de seneste 2 år, er vi nu klar igen, med det traditionsrige Rebild Folkemusiktræf.
I år er træffet flyttet til Kulturstationen i Skørping.
Forrygende dansemusik leveres af bla:
Kl. 13.00: Støvring Harmonikaklub
Kl. 14.10: Himmerlands Danse- og Spillemandslaug
Kl. 15.20: Nibe Harmonikaklub
Kl. 16.30: Rebildkvadrillen/Spillemandskredsen
Kl. 17.40: Storspil (Alle er velkomne/Download noder)
Kl. 18.50: Aalborg Danse- og Spillemandslaug
Kl. 20.00: Gunner Friis’ Balorkester
Kl. 21.10: Op’lev Harmonikavennerne
Kl. 22.20: Rebild Spillemændene
Buskspil – Fri scene – Storspil – Alle kan være med !
Kom og oplev den lokale folkemusik i fuldt flor !

Sommer bal på HUSET
2022-06-25 19:00 - 23:00 | HUSET Aalborg
Nordisk Dans Aalborg inviterer til sommerbal på Huset! Der vil blive spillet op til et vaske ægte bal med live musik, kolde drikke og ømme fødder dagen derpå.
Inden selve ballet startes er der en “survival on the dance floor” workshop, hvor de mest basale trin kan genopfriskes/læres så de kan begå dig til et folkebal! Workshoppen begynder kl 19!!!
Vi er så heldige at få Skyum, Hansen og Møller til at fyre op for musikken!
Der er lagt i kakkelovnen til en god start på sommerferien!

FolkCamp 2022
2022-06-26 - 2022-07-01 | Musikefterskolen i Humble, Hovedgaden 21, Humble, 5932
FolkCamp er en sommerlejr for 10-15 årige børn og unge der har en interesse for folkemusik og/eller folkedans. Alle instrumenter og niveauer er velkomne på sommerlejren og man behøver ikke at have prøvet at spille eller danse før.
På sommerlejren får alle deltagere undervisning både sammen i store orkestre og dansegrupper samt i mindre workshops. Om aftenen er der fællesaktiviteter som f.eks. kor, stomp og masser af fællesdans. FolkCamp handler om at være sammen omkring musikken og dansen og derfor er der et stort fokus på det sociale liv med masser af leg, sang, dans, musik, grin og venskaber!
Vi håber at se dig!!

Landsstævne for folkedansere og spillemænd
2022-06-28 - 2022-06-30
Håber du har lyst til at deltage i vores Landsstævne for folkedansere og spillemænd.
Har du ikke nået at tilmelde dig kan det nås i endnu. Du kan besøge Aalborg som er en dejlig by.
Du går ind på www.aalborg2022.dk hvor du kan nå at tilmelde dig senest den 30. juni og betale for det du vil deltage i.

”Tøj med traditioner” Særudstilling af dragter åbnes med en reception.
2022-06-29 16:00 - 17:00
på Aalborg Historiske Museum, Algade 48, Aalborg.
Program kommer senere se under www.aalborg2022.dk

Nordic Folk Festival - Livø
2022-07-01 - 2022-07-03 | Livø, Skippervej, Ranum, 9681
Nordic Folk Festival er en lille intim festival med plads til unge, børnefamilier og det modne publikum.
Musikken er grænsesøgende og du bliver overrasket og underholdt med ny nordisk folkemusik.
Er du til ro og fordybelse i de historiske omgivelser? Vil du slippe ungerne fri på den bilfrie ø ved legeplads og skov? Eller vil du være vågen hele natten ved bålet? Så er Nordic Folk Festival noget for dig!
Weekendbillet (fre.-søn.): 2 x aften / 2 x morgen / 2 x frokost + musikprogram LIVØ
Lørdagsbillet: 1 x morgen / 1 x frokost / 1 x aften + musikprogram LIVØ
Køb billet og læs mere om festivalen, programmet og kunstnerne her: https://nordicfolkfestival.dk/

FredagsJAM - Trio Ged
2022-07-01 14:00 - 17:00 | Tøjhuset Fredericia, Gothersgade 34, Fredericia, 7000
Kom til fredagsJAM og nyd en fyraftensøl med dejlig live musik i caféen i selskab med Trio Ged.
Trio Ged er et nyt band der kommer direkte ud af det unge vækstlag, som tydeligvis har det glimrende i øjeblikket. De spiller selvskrevet, medrivende og groovy folkemusik og har bl.a. haft koncerter på så forskellige steder som til FOLKAMOK i København, Dexter i Odense, Folk & Fæstival i Esbjerg og til Falgren & Friends Festival Night i Næstved.
Line-up:
Anton Skårup Møller – violin og step
Marie Alma Sloth – klaver
Mathilde Salling Schou – guitar.
Link: https://www.youtube.com/channel/UCCriPjJCsuFIEO6rotWt4IA
Trio Ged åbner fredagsJAM med en koncert og herefter er scenen åben for alle med noget på hjerte. Så grib dit instrument og kom og skab nye musikalske forbindelser.
På scenen forefindes flygel, trommesæt, guitar- og basforstærker samt mikrofoner.
Dørene åbner: 14:00
Koncert start: 15:00
Arrangør: FREDERICIA LIVE
Støttet af Middelfart Sparekasse og Den Kreative Aftenskole

Nordic Folk Festival - Vitskøl Kloster
2022-07-01 14:00 - 22:30 | Vitskøl Kloster, Viborgvej 475, Ranum, 9681
Nordic Folk Festival – Vitskøl
Kom og syng med i visekredsen og lær mere om nordiske folkeviser, få en rundvisning i det gamle kloster, nyd en lækker gourmetmiddag med lokale råvarer – og læn dig så tilbage og nyd tonerne, når vi præsenterer noget af det ypperste nordiske strygermusik.
En unik dag er klar til dig på Vitskøl kloster!
Som en del af Nordic Folk Festival afholdes der om fredagen et særskilt event på Vitskøl Kloster, hvor vi præsenterer et eksklusivt musikprogram.
Man kan kombinere den eksklusive koncertoplevelse på Vitskøl Kloster med den mere jordnære oplevelse på Livø ved at købe billetter til begge og dage færgen over til Livø lørdag morgen.
Billetten indeholder: Rundvisning på Vitskøl Kloster, VIP måltid og koncerter om dagen og aftenen.
Køb billet og læs mere om festivalen, programmet og kunstnerne her: https://nordicfolkfestival.dk/.

Ethno Denmark
2022-07-02 - 2022-07-11 | CulturArte, Byvejen 5, Glamsbjerg, 5620
Som Musik & Ungdoms internationalt mest aktive projekt er Ethno Denmark et unikt musikalsk kulturmøde mellem unge talentfulde musikere fra hele verden.
Musikerne, i alderen 18-30 år, mødes i 10 dage og udvekslede deres hjemlands folkemusik med efterfølgende gratis koncerter i lokalområdet.
ethno.world

The Nordic Fiddlers Bloc på Hjarnø
2022-07-02 20:00 - 22:00
The Nordic Fiddlers Bloc is an exciting trio featuring 3 top fiddlers from Norway, Sweden and the Shetland Islands!
Fra det øjeblik Kevin Henderson, Olav Luksengård Mjelva og Anders Hall fra The Nordic Fiddlers Bloc første gang spillede sammen i 2009, følte de en særlig kemi i den lyd, de skabte.
Omkring syv hundrede koncerter senere, hvor de har spillet på tværs af Skandinavien, det europæiske fastland, USA og Storbritannien, fortsætter den kemi med at trække trioen sammen.
Denne trio skaber en unik lyd med brug af violiner, oktavviolin, bratsch og hardangerfele.
begrænset antal pladser
tilmeldning og mere info 60688397
Kørsels mulighed fra færgen til koncerten.

Ethno Kids
2022-07-06 - 2022-07-09
Ethno Kids er et sommerstævne for børn mellem 10-17 år, der elsker musik, dans og fortællinger fra hele verden. Det finder sted 6. til 9.juli 2022.
I løbet af stævnet kommer vi til at møde folkemusikere fra forskellige dele af verden. Vi dykker ned i deres historier og musik. Vi skal danse, synge, spille og fortælle.
Ud over at spille en masse musik skal vi også hygge os, med spil, t-shirt design og mange andre ting. Om lørdagen slutter vi af med at holde Ethno festival, hvor forældre og andre publikummer er inviteret. Vi skal spille koncert sammen med Ethno Denmark, som er et stævne med folkemusikere fra hele verden. Der bliver samba workshop, åben scene og mulighed for at spise aftensmad.
Hvis du allerede spiller et instrument, hjælper vi dig med at lære de nye melodier på dit instrument, på det niveau du er kommet til. Hvis du ikke spiller et instrument, hjælper vi med at finde noget, som du kan spille på, desuden bliver der rig mulighed for at synge.
Det vigtigste for at deltage er, at du har lyst til at være med. Vi spiller og lærer alt på øret hele ugen. Det vil sige, at man ikke behøver at kunne læse noder for at være med.

Prisme – Vendsyssel Festival
2022-07-06 19:30 - 20:30 | Tornby Kirke, Nejstgårdvej 1, Hirtshals, 9850
Prisme er et fynsk ensemble med sin helt egen lyd og en anderledes sammensætning af instrumenter, end man sædvanligvis oplever i kirkerummet, nemlig violin/bratsch, keltisk harpe, harmonika og orgel.
Prisme er kendt for deres meget stemningsfulde og meditative musik, som taler til hjertet i et enkelt og umiddelbart sprog med plads til ro og fordybelse.
Repertoiret består af musik med nordiske og keltiske rødder, både den traditionelle og egne kompositioner samt smukke arrangementer af danske salmer, ligesom fællessalmer indgår som en naturlig del af programmet.
Det er “cittaslow” musik, innovativt, med inderlighed og nerve som både kan høres og mærkes.
Prisme giver nogle spændende og personlige koncerter, som altid spilles som en helhed, d.v.s. at der først klappes til sidst. Dette er netop med til at give den større ro og mulighed for fordybelse, som mange har udtrykt giver “en anderledes samlet og varm musikoplevelse”.
Prisme er:
Louise Ring Vangsgaard, violin, bratsch
Anne Marie Høst Mortensen, keltisk harpe
Janet Vahl, harmonika
Povl Chr. Balslev, orgel
”En virkelig smuk koncert. En man tager til, fordi man har lyst, og når man går ud, ved man, at man havde brug for den.”
Vejstrup kirke, Sjølund
”Hvilken ro der faldt over sjæl og sind, da vi lyttede til Prisme’s julekoncert, en fælles oplevelse ved roen, harmonien og glæden i musikken, der berørte os i et sprog, vi kunne forstå. Fantastisk at høre disse fire forskellige instrumenter spille op til og supplere hinanden, det kæmpe orgel, den spinkle harpe, en finurlig violin og harmonikaen, der spændte vidt og dermed kædede det hele sammen”.
Jystrup kirke, Sjælland
”Jeres musik taler til hjertet… en stille glæde ved bare at lytte til den smukke og stemningsfulde musik, I får ud af instrumenterne, det er bare trylleri.
Alle syntes, det var en smuk koncertoplevelse”.
Fjelsted kirke, Fyn

Fannikerdagene 2022
2022-07-08 - 2022-07-10 | Nordby, Fanø, Nordby, 6720
Fannikerdagene på Fanø d. 8-10. juli 2022. Dragter, musik, dans & kaffepunch, koncerter, events, optog, lokale produkter, teater og masser af fest.
Fannikerdagene er den årlige fest i Norby, hvor vi hylder vores kultur, historie og traditioner med fest. Overskuddet fra Fannikerdagene går til driften af musseet: Fanø Skibsfart og Dragtsamling.
På programmet i år er bla.: ULC, Habadekuk, Emil Bror, Gangspil, Fanø Spillemandsorkester, Mads Hansens Kapel, Mojo Hands, Jæ´ Sweevers og mange mange flere.
– Glæd jer, det gør vi!

Jomi // Aarhus Jazz Festival 2022
2022-07-08 20:00 - 22:00 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
Det er smukt. Det er pop. Og lidt jazz
Kært barn har mange navne. Jomi Massage, også kaldet Jomi, udgav sit seneste album i 2021. Den første single Livet er lige begyndt viste Jomi fra hendes måske til dags dato mest åbne og tilgængelige side af hendes musikalske natur. Det er smukt. Det er pop. Og lidt jazz.
Bag klaveret havde hun besøg af fornemme kræfter som Kresten Osgood på trommer og Ida Duelund Hansen på båndløs bas, og DMA-vindende Kathrine Windfeld stod for de smygende blæserarrangementer.
Jomis stemme stod klart som aldrig før – og endnu en gang på dansk, med tekster der gik lige i hjertekulen.
Jomi er et nysgerrigt legebarn, der frit og åbent har fulgt musikken præcist, hvor den tog hende hen.
Her kan du opleve hende live i selskab med nye spændende legekammerater.
Line-up:
Jomi (voc, g, keys)
Jesper Løvdal (sax)
Maria Dybbroe (cl)
Anne Efternøler (trp)
Tove Sørensen (b)
Cornelia Nillson (drm)
Dørene åbner kl. 19:00.

Åbent hus og Ethno Denmark festdag på CulturArte
2022-07-09 12:00 - 23:30 | CulturArte, Byvejen 5, Glamsbjerg, 5620
Velkommen til Ethno Denmarks festdag og åbent hus den 09.07.22 fra kl 12, på CulturArte i selskab med dette års internationale deltagere, frivillige, gamle venner og sponsorer.
kl. 12:00 – Festen åbner
kl. 13:00 – Festmiddag
kl. 14:30 – Samba workshop
fra kl. 16:00 – Åben scene (bar – pindemadder – hang-out)
kl. 20:00 KONCERT
Udover skemalagte aktiviteter kan man se en lille photo og video-udstilling om Ethno stævner i resten af verden og lære mere om Ethno Research og få indblik i case studies, der beskæftiger sig med hvordan Ethno påvirker deltagernes liv.
Det koster 150 kr at deltage i dagens spisning, arrangementer og koncerten.
Hvis du kun vil komme for at se koncerten koster det 60 kr.
Børn til og med 16 år får en rabat på 50%. Børn under 6 får gratis adgang.
Billetter betales ved ankomst kontant eller via mobilepay.

Verdensmusikkoncert med Ethno Denmark
2022-07-09 18:30 - 21:00 | CulturArte, Byvejen 5, Glamsbjerg, 5620
Så er det igen blevet tid årets festligste kultureksplosion. Ethno Denmark holder koncert og denne aften vil musikken og musikerne komme fra Chile, Indien, Skotland, Frankrig, Tyrkiet, Brasilien, Belgien og Danmark. Du vil blive rørt og dit danseben kildet. Glæd dig!
For 6. gang mødes folkemusikere fra hele verden i Køng på Vestfyn! De er kommet for at være del af den årlige store kulturudveksling hvor de i intenst fællesskab over 9 dage arbejder på at udveksle folkemusik og traditioner og på stable et koncertprogram som slår benene væk under dig.
Entré: Koncert: 60 | Børn til og med 16 år: halv pris | Børn under 6: gratis
Billetter betales ved ankomst kontant eller via mobilepay.

Kathrine Windfeld Sextet // Aarhus Jazz Festival 2022
2022-07-09 20:00 - 22:00 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
En ny stjerne på den europæiske jazzscene
The Guardian (UK) beskriver Kathrine Windfelds kompositioner som en sjælden kombination af delikatesse og styrke: Et farverigt møde mellem sofistikerede harmoniske passager, drivende grooves og poetiske ballader, der svæver ind i hendes eksplosive arrangementer.
Med sine fire anmelderoste bigband-udgivelser Aircraft (2015), Latency (2017), Orca (2020) og Determination (2021) er Kathrine Windfelds navn hurtigt rykket ud over landegrænserne i det skandinaviske hjemland, hvilket har ført til utallige priser og flotte anmeldelser i internationale udgivelser som Downbeat (US), Le Monde (FR) og Jazzthing (DE).
Windfelds håndplukkede drømmehold af unge skandinaviske og polske musikere kombinerer ubesværet legende præcision med entusiastisk styrke. Hornsektionen byder på en delikat blanding af stærke individuelle stemmer i et tæt og skarpt sammenspil, der bryder ud i betagende soloer.
Polske Marek Konarski og Tomasz Dabrowski er internationalt anerkendte og unikke musikere, mens Hannes Bennich er en yderst lovende ung svensk altsaxofonist og komponist. De bidrager hver især med en vild energi og alsidighed på et højt kunstnerisk niveau.
Bassisten Johannes Vaht og trommeslageren Henrik Holst Hansen leverer altid en intens præstation med præcision og kreativitet. De har som medlemmer af Kathrine Windfeld Big Band siden 2014 udviklet en elektrisk synergi, der er drevet af Windfelds kraftfulde og delikate klaverspil.
“Kathrine Windfeld er en lysende stjerne på den europæiske jazzscene, ikke mindst på grund af sine stærke tekster til sit eventyrlystne bigband.”
Jazzwise Magazine (UK).
Line-up:
Kathrine Windfeld (p, comp)
Hannes Bennich (a-sax, s-sax)
Marek Konarski (t-sax)
Tomasz Dabrowski (trp)
Johannes Vaht (b)
Henrik Holst Hansen (drm)
Dørene åbner kl. 19:30.

Folkemusik og folkedans - Brenderup Højskole
2022-07-10 - 2022-07-16 | Brenderup Højskole, Stationsvej 54, Brenderup, 5464
Spille- og danseværksteder – bal og koncert
Kurset er for alle med interesse for folkemusik og folkedans.
Det indeholder dagstemaer med gæsteundervisere, der hver for sig repræsenterer forskellige sider af folkemusik. og dansetraditionen.
Formiddagene står på spille- og danseværksteder ved de faste instruktører.
Koncert med Fiolministeriet, folkedansebal og udflugt i det fynske.

Workshop i bulgarsk musik v/ Filip Filipov og Johan Toftegaard Knudsen // Aarhus Jazz Festival 2022
2022-07-10 13:00 - 15:00 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
Kom med ind i maskinrummet bag den bulgarske musik
Det får du chancen for på denne spændende workshop med en bulgarsk og en dansk musiker, hvor vi dykker ned i de karakteristiske stiltræk fra den bulgarske folkemusik – skæve taktarter og skalaer og måder at udsmykke melodier på.
Vi skal høre en masse musik og lære nogle ”nøgler” til at forstå, hvad det er, vi hører. Vi skal klappe og sige rytmer, synge og spille melodier og træde et par dansetrin samt overveje, hvad man som (dansk) musiker eller musikelsker kunne tage med sig videre i sit eget spil eller lytning.
Filip Filipov er født og opvokset i Varna i Bulgarien 1970 og har en lang musikerkarriere bag sig i hjemlandet, inden han i 2011 flyttede til Danmark. Han mestrer de mange bulgarske folkemusikstilarter og rytmer på harmonika samt tâpan, den traditionelle bulgarske tromme.
På hans nyeste album i eget navn Folk tour with me kan man høre mange af disse distinkte stilarter, som han hjemmevant og med stort overskud komponerer og improviserer i. Musikalsk er han solidt forankret i den bulgarske folklore og moderne svatbarska muzika (bryllupsmusik).
Han har efter ca. 30 års professionel karriere som musiker stor rutine på sine instrumenter, og har, udover bulgarsk musik, også spillet pop, rock og orientalsk influeret musik. Han har gennem årene turneret i store dele af Europa med forskellige grupper, heriblandt danseensemblet Bulgarche, “svatbarski”-orkestrene Folklorni Ritmi med sangerinden Ruska Dobreva, Aksakovska Grupa, Orkestar Varna samt sin egen gruppe Chernomorec siden 1994.
Johan Toftegaard Knudsen er født og opvokset i Løkken i Danmark 1982 og har slået rødder i musiklivet omkring Aarhus siden 2005. Til daglig spiller han med Aarhus Jazz Orchestra og en række mindre jazz-grupper.
Han er i udgangspunktet saxofonist og jazzmusiker og har i mange år dyrket en interesse for bulgarsk folkemusik sideløbende. Det har dels ført til adskillige timers øvning og aflytning af folk som Ivo Papazov, Petar Ralchev og Trifon Trifonov sideløbende med Charlie Parker, Paul Desmond og John Coltrane, og dels har det medført, at de bulgarske stiltræk undervejs har sneget sig ind i hans egne kompositioner og improvisationssprog, som igen peger i nye retninger.
De to musikere vil på deres bedste dansk og bulgarsk guide deltagerne igennem en forrygende mængde lyd og information – nøjagtig som vi kender det fra bulgarsk musik, når det er bedst.
Og forhåbentlig vil alle gå derfra med oplevelsen at have lært noget nyt og have været godt inde at rode i ”maskinrummet” bag denne helt særlige musikform.

Downtown Dynt – Den Gamle Skomager
2022-07-10 13:00 - 16:00 | Den Gamle Skomager, Nygade 13, Gråsten, 6300
Downtown Dynt spiller koncert på “Den Gamle Skomager” i Gråsten. Det er en udendørs koncert i teltet på pladsen foran Den Gamle Skomager.
Bandet spiller god irsk/skotsk/engelsk folkemusik. De spiller smukke Ballader, festlige Singalong songs og accapella sange. Altid krydret med et godt og lunefuldt humør. Downtown Dynt har udgivet 3 studie albums og har spillet 100vis af store og små koncerter. Næste år fejrer bandet 20 års jubilæum.
The band:
John O’Driscoll
Vocal – Bodhrán – Octave Mandolin – Percussion
On the road with Downtown Dynt since November 2003
Brian O’Driscoll
Vocal – Guitar
On the road with Downtown Dynt since November 2003
Thomas Eoin O’Driscoll
Vocal – Guitar
Joined Downtown Dynt in January 2017
Følg bandet på facebook – www.facebook.com/DowntownDynt
Følg bandet på youtube – www.youtube.com/downtowndynt
Find musiken på de fleste streaming tjenester

Verdensmusikkoncert med Ethno Denmark
2022-07-10 16:00 - 18:00 | Svendborg forsamlingshus, Lundevej, Svendborg, 5700
Så er det igen blevet tid årets festligste kultureksplosion. Ethno Denmark holder koncert og denne aften vil musikken og musikerne komme fra Chile, Indien, Skotland, Frankrig, Tyrkiet, Brasilien, Belgien og Danmark. Du vil blive rørt og dit danseben kildet. Glæd dig!
For 6. gang mødes folkemusikere fra hele verden i Køng på Vestfyn! De er kommet for at være del af den årlige store kulturudveksling hvor de i intenst fællesskab over 9 dage arbejder på at udveksle folkemusik og traditioner og på stable et koncertprogram som slår benene væk under dig.
Det er 3. gang at ensemblet kommer til Svendborg. I år holdes koncerten i samarbejde med Svendborg Brugerforening og Underwaerk på Svendborg forsamlingshus.
Koncerten støttes af Svendborg Musikudvalg og er gratis med mulighed for donation.
Vi glæder os til se jer!

Mette Juul // Aarhus Jazz Festival 2022
2022-07-10 20:00 - 22:00 | Maritza-salen, Frederiksgade 78C, 8000 Aarhus C, Frederiksgade 78C, Aarhus C, 8000, Danmark
Personlighed, varme og nærvær
Med sin stemme og guitar fortolker sanger og sangskriver Mette Juul sange fra egen hånd og sange fra den amerikanske sangskat.
Mette Juuls album Change og efterfølgeren New York – Copenhagen (Universal Music) blever modtaget virkelig godt internationalt og herhjemme med nominering til DMA Jazz. Det er blandt meget andet musikken herfra, som publikum kan glæde sig til at høre.
“Mette Juul er en fornem vokalist. Hendes stemme er på en gang sart og kraftfuld, og hendes frasering sidder lige i skabet.”
Henrik Palle – Politiken.
“Call it vocal charisma. Danish singer Mette Juul has an exceptionally intimate and unadorned.”
Downbeat.
“Sången är personlig och varm, hon visar en stor äkthet och en bedövande närvaro i sina sånger, med texter, som inte bara är tilltalande, utan fängslande.”
Review – Change – Opulens – Sverige.
Line-up:
Mette Juul (voc, g)
Kaspar Vadsholt (b)
and guest
Dørene åbner kl. 19:00.

ODriscoll & Gloor / Two Or More
2022-07-13 19:00 - 22:00 | Kruså Camping, Aabenraavej 7, Kruså, 6340
Jesper Gloor og Brian O’Driscoll aka Two Or More spiller koncert ved Kruså Campingplads. Musikken er en skøn blanding af egne sange og sange fra folkemusik/Roots genren. Jesper er PT aktuel med flere sange. Blandt andet sangen Night Train from Kyiv. https://www.youtube.com/watch?v=IUBtLYoOhIk

Ravdal
2022-07-14 17:30 - 18:30 | Janderup Kirke, Præstegårdvej 29B, Janderup Vestj, 6851
Sæt allerede nu kryds i kalenderen torsdag d.14 juli 2022.
Som del i Folk- og kulturugen i Janderup, gæster folkemusik duoen Ravdal nemlig vores kirke, når der afvikles folkemusik-gudstjeneste.
Duoen består af Tobias Dahl på klaver og Nathasja Vosgerau Hansen på violin.
Yderligere informationer følger.

HP Lange og Jarno Varsted
2022-07-14 19:00 - 21:00 | Vestergård Mølleri på Hjarnø, Nordre Strandvej 2, Hjarnø, Juelsminde, 7130
Koncert 125,00
info/tilmelding 60688397
HP lange har været på blues scenen i mere end 30 år. Han har modtaget de priser der er på den
danske blues scene, og hans udgivelser har været nomineret til et væld af Danish Music Awards
Tre har taget prisen som bedste roots/blues album. I alt har han udgivet 13 cd’er i eget navn.
I 2020 modtog albummet ”I feel fine” en DMA for årets blues udgivelse .
Jarno Varsted har spillet mundharpe og blues siden han kunne gå. Det har bragt ham i selskab
med de bedste indenfor genren. Han optræder som solist, men også bands som Sandmen,
Loveshop og Savage Rose har brugt hans eminente mundharpespil.
HP Lange & Jarno Varsted startede samarbejdet i i år 2000 i sammen med i øvrigt Troels Jensen
og Hugo Rasmussen
Med sig på scenen har de deres mix af sange de selv har skrevet og gamle sange fra den amerikanske
folkemusiktradition.
